El concert 'Entre el cielo y la tierra' tanca el cicle de música sacra Sagunt in Excelsis
15 d’abril 2025

![](/media/ll1lxtff/captura-de-pantalla_15-4-2025_143159_outlook-office365-com_c.jpg?width=250&height=251&mode=max)

La XXI edició del cicle de música sacra Sagunt in Excelsis, que organitza la Regidoria de Cultura de l'Ajuntament de Sagunt, acaba demà, dimecres 16 d'abril. Serà amb el concert _Entre el cielo y la tierra_, a càrrec de Prysma Quartet, a les 20 hores a l'església Nostra Senyora de Begonya.

Prysma Quartet interpretarà el concert _Entre el cielo y la tierra_, amb la soprano Iolanda Dolcet. El programa abasta des del barroc fins al segle XX. Es tracta d'un ambiciós i detallista projecte especialment indicat per al cicle de Sagunt in Excelsis. En este projecte, s'oferixen moments musicals emocionants i memorables del gènere sacre. El programa inclou, entre altres obres, les següents: _Sinfonia en si menor, RV169_, d’Antonio Vivaldi; _Quartet nº7 en fa menor_, de Gaetano Donizetti; _Pie Jesu, del Requiem, op.48_, de Gabriel Fauré; _Blute nur, du liebes Herz, de la Passió segons Sant Mateu, BWV.244_, de Johann Sebastian Bach; o _Ave Maria, D.839_, de Franz Schubert.

**Prysma Quartet**

És un quartet amb flauta, format per músics de la demarcació de Lleida. Són músics titulars de l'Orquestra Julià Carbonell de les Terres de Lleida (OJC), des de la seua creació en 2002. El treball en l'orquestra els va portar en 2005 a crear este grup, començant amb l'estudi dels quartets de flauta de Mozart. Des de 2018 formen part del projecte 'Apropa Cultura' amb l'objectiu d'ajudar a la integració de col·lectius en risc d'exclusió social.

**Iolanda Dolcet**

Natural d'Aitona (Lleida), va estudiar piano i cant en el Conservatori Municipal de Lleida i, més tard, va continuar els seus estudis amb les mezzosopranos Mireia Pintó i Marta Infante. Ha cantat amb mestres com Mireia Barrera, Xavier Puig i Salvador Brotons, entre altres. Ha sigut membre del Cor de Cambra de l'Auditori Enric Granados de Lleida, on ha cantat amb directors de gran prestigi, com Manel Valdivieso, Heribert Breuer o Sigiswald Kuijen, entre altres.

![](/media/xdvpiohw/saguntinexcelsis_c.jpg?width=595.3828828828829&height=850)

*   [](http://www.facebook.com/sharer.php?u=https://aytosagunto.es/va/actualitat/2025-04-15-el-concert-entre-el-cielo-y-la-tierra-tanca-el-cicle-de-musica-sacra-sagunt-in-excelsis/ "Facebook")
*   [](http://twitter.com/share?url=https://aytosagunto.es/va/actualitat/2025-04-15-el-concert-entre-el-cielo-y-la-tierra-tanca-el-cicle-de-musica-sacra-sagunt-in-excelsis/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-04-15-el-concert-entre-el-cielo-y-la-tierra-tanca-el-cicle-de-musica-sacra-sagunt-in-excelsis/ "Linked In")
*   [](mailto:?body=https://aytosagunto.es/va/actualitat/2025-04-15-el-concert-entre-el-cielo-y-la-tierra-tanca-el-cicle-de-musica-sacra-sagunt-in-excelsis/)